- Matyu
- <
- 1
- >

Yangkipm Wor a
Matyu
nira
Sisas palng itna kanokg ti
1
(Klapm 1:1-4:17)
Nang a mamikg mamin mansan a angket ale kul itna Sisas
(Luk 3:23-38)
1 1:1 Ngkat 22:18; 1 Por 17:11Ri kil pa nang a tu mamikg mamin mansan a tu nira nira ela wrkapm pa. Tu pa angket ale kul angko Sisas Krais. Sisas pa kil palng wli tu a Tepit, wa Tepit pa kil palng wli tu a Apraam.
2 1:2 Ngkat 35:23-26Wa Apraam pa angket Aisak, wa Aisak pa angket Sekop. Wa Sekop pa angket Suta nampikgen tu wusokwail alkilen. 3 1:3 Ngkat 38:29-30; Rut 4:18-22Wa Suta pa angket Peres ekg Sera. Man atuwekg pa Tamar. Wa Peres pa angket Esron, wa Esron pa angket Ram. 4 Wa Ram pa angket Aminatap, wa Aminatap pa angket Nason. Wa Nason pa angket Salmon. 5 1:5 Rut 4:13-17Wa Salmon pa angket Poas. Man a Poas pa Raap. Wa Poas pa angket Opet. Man a Opet pa Rut. Wa Opet pa angket Sesi. 6 1:6 2 Sam 12:24Wa Sesi pa angket Tepit, melnum tukgunakg.
Wa Tepit pa angket Solomon. Man a Solomon pa pikekg kin a Uria.*1:6 Nang a man a Solomon pa Patsepa, pikekg Uria, kipman ur a om a tu It, ayewel, atom wa Tepit wa awi wa ayewel. (2 Sam 12:24) 7 Wa Solomon pa angket Reopoam, wa Reopoam pa angket Apiya. Wa Apia pa angket Asa. 8 Wa Asa pa angket Seosapat, wa Seosapat pa angket Seoram. Wa Seoram pa angket Usia. 9 Wa Usia pa angket Sotam, wa Sotam pa angket Aas. Wa Aas pa angket Esekia. 10 Wa Esekia pa angket Manase, wa Manase pa angket Emon. Wa Emon pa angket Sosaia. 11 1:11 2 Tukg 22-24; 2 Por 36:10; Serem 27:20Wa Sosaia pa angket Seoiakin, nampikgen tu wusokwail alkilen. Ak wang pa, tu Isrel pikekg tu Papilon awiyen aye kai alken wang paipm kai anong kanokg alntuwen atom tu akenten kwap kalpmlel.
12 1:12 Esra 3:2Tu awiyen aye kai rpma Papilon pa pipa, Seoiakin pa angket Sealtiel. Wa Sealtiel pa angket Serupapel. 13 Wa Serupapel pa angket Apiut, wa Apiut pa angket Eliakim. Wa Eliakim pa angket Asor. 14 Wa Asor pa angket Satok, wa Satok pa angket Akim, wa Akim pa angket Eliut. 15 Wa Eliut pa angket Eleasar. Wa Eleasar pa angket Matan, wa Matan pa angket Sekop. 16 Wa Sekop pa angket Sosep, kipman a Maria.
Atom Maria pa man a raku Sisas, Sisas pa Krais.†1:16 Yiprokgen a nang Krais pa pati, melnum a Maur Wailen kil takwei atom ukwa kul nar eng la itni wailen ikglen mentepm wrong kin a kipman.
17 Tu yantin a angko kai Apraam a angket ale kulngkul, kul angko Tepit pa wampwam yikakwom wikgwikg. Wa tu yantin a angket ale angko Tepit ti kulngkul, kul angko wang a tu Papilon awi tu Isrel aye kai alken wang paipm kai anong kanokg alntuwen pa, wampwam yikakwom wikgwikg. Wa tu yantin a angket ale kai angko wang a tu Papilon awiyen aye kai anong kanokg alntuwen ti kul angko Sisas pa am wa palng wampwam yikakwom wikgwikg pa yat pake.
Maria kil raku Sisas Krais
(Luk 2:1-7)
18 1:18 Luk 1:27,35Yangkipm a la Sisas Krais kil palng pati la kol kil: Man alkil pa Maria, tu aknamputel la rpmi eng Sosep. Pake tuwekg itna watin watin, ake tuwekg okg kin kipman, pa apa. Atom ak wang pa tu ari Maria kil am arkolng wang kainil ase. Kil itna atnen Maur Wor a Maur Wailen. 19 Pake Sosep, kipman a aknamputel la uwiyel pa, kil melnum ute wor. Wa kil karken a ungkwan kin a tu aknamputel pa itna wulmpa a tu wrongkwail ti mpa alkel numpaipm. Kolpa ti kil akwonalmpen rpma nikg a kil alkil ti la kil a nuurngkel meen kolti. 20 Kil akwonalmpen kolpa itna pa, kil okgwangket ari maur angklin a Maur Wailen palng lanakel la, “Sosep, watnom walpopm a yoampei Tepit, ampur kitn ngkark eng la ake mpa uwi Maria ti iye kolen kin alkitnen pa. Itning, warim ri rpma ipma a Maria a pa pikekg Maur Wor a Maur Wailen ai alkel ai. 21 1:21 Luk 1:31; 2:21Kil ikga raku warim kipman pake kitn ukwe nang akilen pa Sisas. Eng ntei, kil ikga ik uwi tu wrong kin a kipman a antokg paipmpaipm pa iye kul kai eng alkilen.”‡1:21 Yiprokgen a nang Sisas pa pati, melnum a awi tu wrong kin a kipman aye kul kai eng alkilen. Ak ok Ipru pa tu namputel la Sosua.
22 Kweikwei kol a palng ti pa kai kanun yangkipm a pikekg Maur Wailen kil la kai ok a melnum okwripm pa, kil la kolkil la,
23 1:23 Aisaia 7:14”Itning, kin ur a pikekg ake okg kinkipman nampon kipman ur pa, kil ikga itni, atom raku warim kipman. Ikga tu ukwe nang akilen pa Imanuel.” Yiprokgen a nang pa pati, la Maur Wailen antiwo rpma.
24 Atom Sosep kil wrekg kanun okgwangket kol a maur angklin a Maur Wailen kil lanakel pa, atom kil awi kin a tu aknamputel pa aye. 25 1:25 Luk 2:21Pake ake kil antiwel okg kinkipman pa, kolpa kai angko wang a kil raku warim kipman pa. Atom kil akwe nang a warim pa la Sisas.

- Matyu
- <
- 1
- >

1:1 1:1 Ngkat 22:18; 1 Por 17:11

1:2 1:2 Ngkat 35:23-26

1:3 1:3 Ngkat 38:29-30; Rut 4:18-22

1:5 1:5 Rut 4:13-17

1:6 1:6 2 Sam 12:24

*1:6 1:6 Nang a man a Solomon pa Patsepa, pikekg Uria, kipman ur a om a tu It, ayewel, atom wa Tepit wa awi wa ayewel. (2 Sam 12:24)

1:11 1:11 2 Tukg 22-24; 2 Por 36:10; Serem 27:20

1:12 1:12 Esra 3:2

†1:16 1:16 Yiprokgen a nang Krais pa pati, melnum a Maur Wailen kil takwei atom ukwa kul nar eng la itni wailen ikglen mentepm wrong kin a kipman.

1:18 1:18 Luk 1:27,35

1:21 1:21 Luk 1:31; 2:21

‡1:21 1:21 Yiprokgen a nang Sisas pa pati, melnum a awi tu wrong kin a kipman aye kul kai eng alkilen. Ak ok Ipru pa tu namputel la Sosua.

1:23 1:23 Aisaia 7:14

1:25 1:25 Luk 2:21

© 2024 SIL PNG